[{"text_idx": "#000001", "text": "Y cwmni a\u2019i waithStaffBwrdd Rheoli"}, {"text_idx": "#000003", "text": "Rydyn ni\u2019n cydweithio gydag athrawon mewn ysgolion unigol i gynllunio a darparu prosiectau dysgu creadigol dwys ac arbenig; gall y prosiectau cyfranogol hyn ymwneud ag unrhyw elfen o\u2019r cwricwlwm, o fathemateg i hanes leol, gan ddefnyddio amrywiaeth o sgiliau creadigol \u2013 theatr, dawns, ysgrifennu, celf, cerddoriaeth, ffotograffiaeth, fideo a thechnoleg digidol a mwy. Rydyn ni wrth ein boddau yn cydweithio gydag athrawon a phlant i greu gwaith newydd; cysylltwch a\u0302 ni i drafod syniadau."}, {"text_idx": "#000004", "text": "Enghreifftiau o brosiectau dysgu creadigol"}, {"text_idx": "#000005", "text": "Prosiect gydag ysgolion Glantwymyn, Llanbrynmair a Charno. Dros gyfnod o dri mis, fe wnaeth disgyblion yr ysgolion gydweithio ar brosiect cyffrous yn ymwneud a\u0302\u2019r elfennau \u2013 dwr, awyr, gwres a\u2019r tir. O wythnos i wythnos roedd y plant yn cael cyfleoedd i berfformio, arlunio, creu a gweithio tuag at y nod o lansio llyfr, gydag arweiniad a chymorth yr artist Elin Vaughan Crowley, y ddawnswraig Anna Ap Robert, y bardd Anni Lly\u0302n a staff Cwmni Theatr Arad Goch."}, {"text_idx": "#000007", "text": "Prosiect gydag Ysgol Llangynnwr. Buodd y bardd Mererid Hopwood, yr artistiaid Lleucu Meinir a Meinir Mathias a\u2019r cyfarwyddwr ac actor Ioan Hefin yn cydweithio a\u0302 staff a 155 o ddisgyblion cyfnod allweddol 2 i lunio casgliad o 15 o gerddi newydd mewn arddulliau amrywiol a gan ddefnyddio 3 iaith \u2013 Cymraeg, Saesneg a Sbaeneg. Cyfunwyd y cyfan mewn cyflwyniad aml-gyfrwng a berfformiwyd yn yr ysgol."}, {"text_idx": "#000008", "text": "\u201dBu\u2019n bleser cyd-weithio gyda phob un o\u2019r arbenigwyr a fu\u2019n rhan o\u2019r prosiect. Roedd yn gyfle gwych i ni fel staff i weld dulliau newydd o weithio gyda\u2019r disgyblion mewn gymaint o feysydd creadigol gwahanol. Bu\u2019n ddatblygiad proffesiynol arbennig a chymaint mwy effeithiol gan ein bod yn gweithio ochr yn ochr ar lawr y dosbarth gyda\u2019r arbenigwyr yn hytrach na\u2019r dull traddodiadol o fynychu cwrs"}]